en en en hu hu hu hu hu hu az nl id ms ca hbs_lat da de et en es fr de hbs_lat it hu lv lt hu nl nb uz es pl pt pt ro sq sk sl fi sv vi tr el bg kk en ru ru fy he ar fa ur bn hi gu ta mr pa ta te ml th zh zh zh ja ko hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu en hu hu en hu hu hu hu hu hu hu en hu hu hu zh en es hu es es cs en hu
AzAfIdMsCaCsDaDeEtEnEsFrGaHrItSwLvLtHuNlNbUzTlPlPt_brPt_ptRoSqSkSlFiSvViTrElBgKkMkRuSrUkHeArFaUrBnHiGuKnMrPaTaTeMlThZh_cnZh_twZh_hkJaKoazərbaycanAfrikaansBahasa IndonesiaMelayucatalàčeštinadanskDeutscheestiEnglishespañolfrançaisGaeilgehrvatskiitalianoKiswahililatviešulietuviųmagyarNederlandsnorsk bokmålo‘zbekFilipinopolskiPortuguês (Brasil)Português (Portugal)românăshqipslovenčinaslovenščinasuomisvenskaTiếng ViệtTürkçeEλλnvιkάбълrapckиқaзaқ TiлiMakeдoHckиpycckийcpпckиykpaïHcbkaעבריתالعربيةفارسیاردوবাংলাहिन्दीગુજરાતીಕನ್ನಡमराठीਪੰਜਾਬੀதமிழ்తెలుగుമലയാളംไทย简体中文繁體中文(台灣)繁體中文(香港)日本語한국어
A WhatsApp személyes jellegének és biztonságának megőrzése
Mivel a COVID-19-világjárvány következtében több milliárd ember kénytelen távol maradni barátaitól és családtagjaitól, minden eddiginél többen használják a WhatsAppot a kommunikációra. Sokan a WhatsApp segítségével beszélnek orvosaikkal, tanáraikkal és elszigetelt szeretteikkel a válság alatt. Ezért minden WhatsApp-hívás és -üzenet alapértelmezés szerint végpontok között titkosított, így biztonságosan folytathatsz személyes beszélgetéseket.
A tavalyi évben bevezettük a gyakran továbbított üzenetek fogalmát. Ezek az üzenetek kettős nyíl ikonnal vannak ellátva, amely jelzi, hogy eredetileg nem egy közeli ismerőstől származnak. Tulajdonképpen a WhatsAppon általában elküldött üzeneteknél kevésbé személyesek. Most bevezetünk egy korlátozást ezekre az üzenetekre vonatkozóan, hogy egyszerre csak egy csevegésbe lehessen továbbítani őket.
Privát üzenetküldő szolgáltatásként az évek során számos lépést tettünk annak érdekében, hogy az üzeneteket minél személyesebb szinten tartsuk. Például korábban beállítottuk az üzenetek továbbításának korlátját, hogy visszaszorítsuk a viralitást. Abban az időben a teljes üzenettovábbítás 25%-kal csökkent a világon.
Minden üzenettovábbítás káros? Egyáltalán nem. Tudjuk, hogy számos felhasználó továbbít hasznos információt, ahogyan vicces videókat, mémeket, magvas gondolatokat és imákat is, amelyeket fontosnak éreznek. Az utóbbi hetekben sokan a WhatsApp segítségével szerveztek nyilvános eseményeket a frontvonalon dolgozó egészségügyi szakemberek támogatására. Azonban jelentősen megnőtt azon üzenettovábbítások száma is, amelyeket a felhasználók túlzónak éreztek, és félrevezető tájékoztatást tartalmaztak. Fontosnak tartjuk az ilyen üzenetek terjedésének lassítását, hogy a WhatsApp továbbra is a személyes beszélgetések felülete maradhasson.
Ezen módosításon kívül közvetlenül együttműködünk civil szervezetekkel és kormányzatokkal – így az Egészségügyi Világszervezettel és több mint 20 nemzet egészségügyi minisztériumával is –, hogy pontos információkat juttathassunk el az emberekhez. Ezek a megbízható hatóságok összesen már több száz millió üzenetet küldtek azoknak a felhasználóknak, akik tájékoztatást és tanácsot kértek. További információt ezekről a törekvéseinkről, valamint a potenciális mendemondák, álhírek és híresztelések tényellenőrző szervezeteknek való beküldéséről a Coronavirus Information Hubon találhatsz.
Hisszük, hogy most minden korábbinál több embernek van szüksége a privát kommunikációra. Csapataink fáradhatatlanul dolgoznak a WhatsApp megbízható működtetésén e példátlan globális vészhelyzet alatt is. Továbbra is szívesen fogadjuk a visszajelzéseket, és keressük a módot arra, hogy még hatékonyabbá tegyük az egymással való információmegosztást a WhatsAppon keresztül.
A sötét mód már elérhető a WhatsApp iPhone-os és androidos verziójában
Örömünkre szolgál, hogy a WhatsApp egy olyan funkcióval bővel, amely a leggyakrabban szerepel a felhasználóink kívánságlistáján. Megérkezett a Sötét mód!
A WhatsApp sötét módjával a jól ismert felhasználói élmény új köntösbe öltözik. A sötét mód célja, hogy az alkalmazás gyenge fényerejű környezetben se erőltesse meg a szemet. Ráadásul így azokat a kellemetlen pillanatokat is elkerülheted, amikor a telefonod hirtelen bevilágítja a szobát.
A sötét mód fejlesztése során rengeteg időt szántunk a kísérletezésre, de főként a következő két területre összpontosítottunk:
Olvashatóság: Olyan színeket kerestünk, amelyekkel a lehető legjobban csökkenthető a szemfáradás, és amelyek közel állnak az iPhone, illetve az Android alapértelmezett rendszerszíneihez.
Információhierarchia: Szerettünk volna segíteni, hogy a felhasználók minden képernyőn könnyen megtalálják a fontos elemeket. Ezért olyan színeket és dizájnelemet választottunk, amelyek a leglényegesebb információkra irányítják a figyelmet.
Az Android 10 és az iOS 13 felhasználóinak elég a rendszerbeállítások között bekapcsolni a sötét módot. Az Android 9-es és régebbi verziójában lépj be a WhatsApp Beállítások > Csevegések > Téma menüjébe, és válaszd ki a „Sötét“ lehetőséget.
Reméljük, hogy a WhatsApp néhány napon belül megjelenő legújabb verziójában már elérhető sötét mód minden felhasználónknak elnyeri majd a tetszését!
Kétmilliárd felhasználó – Biztonságos kapcsolat világszerte
Örömünkre szolgál, hogy megoszthatjuk, hogy a mai napon a WhatsApp világszerte több mint kétmilliárd felhasználót támogat.
Az anyák és apák elérhetik szeretteiket, bárhol is vannak. A testvérek megoszthatják egymással a fontos pillanatokat. A munkatársak együttműködhetnek, és a vállalkozások növekedhetnek azáltal, hogy könnyen kapcsolatba léphetnek vevőikkel.
A magánbeszélgetések, amelyek valaha csak személyesen voltak lehetségesek, most nagy távolságokon keresztül zajlanak csevegések és videohívások által. Olyan sok fontos és különleges pillanat zajlik a WhatsAppon. Nagy örömünkre szolgál, és egyben megtiszteltetésnek tartjuk ennek a mérföldkőnek az elérését.
Tudjuk, hogy minél többet csatlakozunk, annál nagyobb védelemre van szükség. Mivel egyre több időt töltünk online, beszélgetéseink védelme fontosabb, mint valaha.
Ezért minden, a WhatsApp felületén elküldött privát üzenetet alapértelmezetten végpontok közötti titkosítással védünk. Az erős titkosítás olyan, mint egy törhetetlen digitális zár, amely biztonságban tartja a WhatsAppon elküldött információkat, megvédve azokat a hackerektől és bűnözőktől. Az üzeneteidet csak a telefonod tárolja, és senki nem tudja elolvasni azokat vagy meghallgatni a hívásaidat, még mi sem. A magánbeszélgetések köztetek maradnak.
Az erős titkosítás nélkülözhetetlen a modern életben. Nem fogjuk veszélyeztetni a biztonságot, így fenntartva az emberek biztonságérzetét. A további védelem érdekében a legjobb biztonsági szakértőkkel dolgozunk, iparági vezető technológiát alkalmazunk a visszaélések megállítására, valamint ellenőrzéseket és speciális módszereket biztosítunk a problémák bejelentésére - a magánélet veszélyeztetése nélkül.
A WhatsApp azzal a céllal indult, hogy egyszerű, megbízható és privát szolgáltatást hozzon létre az emberek számára. Továbbra is olyan elkötelezettek vagyunk céljaink iránt, mint amikor elkezdtük, hogy az emberek kapcsolatba léphessenek egymással világszerte, és megvédjük a kétmilliárd felhasználó személyes kommunikációját.
Bemutatjuk a Katalógusokat kisvállalkozások részére
Az emberek szeretnek csevegni WhatsAppon kedvenc kisvállalkozásukkal, ám a hosszas üzenetváltás és fényképek küldése termékinformációkhoz fárasztó lehet. A mai napon megkönnyítjük a vállalkozások által kínált termékek és szolgáltatások bemutatását a katalógusok bevezetésével a WhatsApp Business alkalmazásban.
A Katalógusok egy olyan mobil kirakat vállalkozások számára, melynek segítségével bemutathatják termékeiket, így az emberek böngészhetnek közöttük, és könnyedén felfedezhetnek valamit, amit meg szeretnének vásárolni. Korábban a vállalkozásoknak külön-külön kellett termékfotókat és információkat küldeniük – ezentúl az ügyfelek a WhatsAppon megtekinthetik a teljes katalógust. Ez a vállalkozástulajdonosoknak professzionálisabb megjelenést nyújt, valamint az ügyfelek tájékozódhatnak a csevegésen belül anélkül, hogy ellátogatnának egy webhelyre.
Jó példa erre az Agradaya, egy fenntartható gyógynövény- és fűszerüzlet Indonéziában. Az alapítónak, Andhika Mahardikának korai hozzáférést biztosítottunk a katalógus funkcióhoz, aki úgy nyilatkozott, hogy ez megkönnyítette az ügyfelek számára a termékek és árak megismerését és az általuk kínált áruk képeinek megtekintését – ami elengedhetetlen az ügyfelek jobb kiszolgálásához.
A katalógus minden eleméhez információt adhatnak hozzá a vállalkozások, beleértve az árat, leírást és termékkódot. A WhatsApp tárolja ezeket a katalógusokat, hogy értékes tárhelyet takarítson meg mind a vállalkozások, mind az ügyfelek telefonjain.
A katalógus létrehozása a WhatsApp Business alkalmazásban csupán néhány egyszerű lépést igényel. Nézd meg ezt a videót a kezdéshez:
A katalógus funkció jelenleg elérhető azon vállalkozások számára, amelyek a WhatsApp Business alkalmazást Androidon vagy iPhone-on használják Brazíliában, Németországban, Indiában, Indonéziában, Mexikóban, az Egyesült Királyságban és az Amerikai Egyesült Államokban. A funkció hamarosan elérhető lesz a világ minden táján. Alig várjuk, hogy a katalógusok segíthessék a kisvállalkozásokat a fejlődésben és ügyfeleik elérésében.
Bemutatjuk az Ujjlenyomattal való feloldást Androidon
Ez év elején bevezettük a Touch ID-t és a Face ID-t iPhone-ra, hogy megerősített biztonságot nyújtsunk a WhatsApp-felhasználók számára. A mai napon bevezetünk egy hasonló hitelesítési módot Android telefonokhoz is, mely lehetővé teszi az alkalmazás feloldását ujjlenyomattal. Az engedélyezéshez koppints a Beállítások > Fiók > Adatvédelem > Ujjlenyomattal való feloldás opcióra. Kapcsold be az „Ujjlenyomattal való feloldás” lehetőséget, és erősítsd meg az ujjlenyomatodat.
Új biztonsági beállítások csoportokban
A WhatsApp-csoportok továbbra is segítenek összekapcsolni a családot, barátokat, a munkatársakat, az osztálytársakat és egyéb közösségeket. Mivel az emberek fontos beszélgetéseket folytatnak a csoportokban, felhasználóink kérték, hogy nagyobb ellenőrzésük lehessen a csoportok használatakor. A mai napon bevezetünk egy új adatvédelmi beállítást és meghívásos rendszert, mely segítségével eldöntheted, hogy ki adhat hozzá csoportokhoz.
Az engedélyezéshez menj a Beállítások helyre, majd koppints a Fiók > Adatvédelem > Csoportok lehetőségre, és válassz egyet a három opció közül: „Mindenki”, „Kontaktjaim” vagy „Kontakjaim, kivéve...”. A „Kontaktjaim” azt jelenti, hogy, csak a telefonod névjegyzékében lévő kontaktok adhatnak hozzá csoportokhoz, a „Kontakjaim, kivéve...” pedig további lehetőséget biztosít, hogy a kontaktjaid közül kiválaszd, kik nem adhatnak hozzá csoportokhoz.
Ezekben az esetekben a csoportba meghívó személy felkérést kap, hogy egy privát meghívást küldjön egyéni csevegésen keresztül, így lehetőséget biztosítva, hogy elfogadd a meghívást. Három nap áll majd rendelkezésedre, hogy elfogadd a meghívást, mielőtt lejár.
Ezekkel az új funkciókkal a felhasználóknak nagyobb ellenőrzésük van a csoportokban kapott üzenetek felett. Ezek az új adatvédelmi beállítások a mai napon válnak elérhetővé néhány felhasználó számára, és az elkövetkező napokban világszerte elérhetők lesznek azoknak, akik a WhatsApp legújabb verzióját használják.
FRISSÍTÉS: a felhasználók kezdeti visszajelzéseit figyelembe véve, a „Senki” lehetőség helyett a „Kontakjaim, kivéve...” opciót alkalmaztuk. Ez lehetőséget biztosít számodra, hogy a kontaktjaid közül is kiválaszd, kik nem adhatnak hozzá csoportokhoz, vagy pedig kiválaszd az összeset. Ez az újítás a WhatsApp legújabb frissítésében lesz elérhető világszerte.
Utolsó frissítés: 2019. november 5.
A WhatsApp Business alkalmazás megérkezett iPhone-ra is
Az egyik leggyakoribb kérés, amit a kisvállalkozások tulajdonosaitól hallunk, hogy az általuk választott eszközön szeretnék használni a WhatsApp Business alkalmazást.
Most már erre is lehetőségük van.
A mai napon bemutatjuk a WhatsApp Business alkalmazást iOS-re. Az Android-verzióhoz hasonlóan – melyet az elmúlt évben több millió vállalkozás kezdett el használni világszerte – a WhatsApp Business alkalmazás iOS-re ingyenesen letölthető az Apple App Store-ból, és speciális funkcióival segíti a kisvállalkozások és az ügyfelek kommunikációját. Ez magában foglalja:
Üzleti profil: Ossz meg hasznos üzleti adatokat, például vállalkozásod leírását, e-mail-címét vagy az üzlet címét és webhelyét.
Üzenetküldő eszközök: A hatékony üzenetküldő eszközök segítségével könnyen válaszolhatsz az ügyfeleknek, például a gyors válaszokkal, mellyel gyors válaszokat adhatsz a gyakran feltett kérdésekre, üdvözlő üzenetekkel hogy bemutasd az ügyfeleknek a vállalkozásodat és a távollétüzenetekkel, hogy tájékoztasd őket, hogy mikor várhatnak választ.
WhatsApp Web: Csevegj az asztali alkalmazáson keresztül a beszélgetések kezeléséhez és fájlok küldéséhez az ügyfeleknek.
A WhatsApp Business alkalmazás mától elérhető és ingyenesen letölthető az App Store-ból Brazíliában, Németországban, Indonéziában, Indiában, Mexikóban, az Egyesült Királyságban és az Egyesült Államokban. Az alkalmazás az elkövetkező hetek folyamán világszerte meg fog jelenni.
Akár egy online édességbolt Ribeirão Preto-ban, Brazíliában, amely eladásainak 60%-át végzi a WhatsApp Businessen keresztül vagy a fahéjastekercs-üzlet Tijuana-ban, Mexikóban, amely a WhatsApp Businessnek köszönheti, hogy megnyitotta második üzletét, a kisvállalkozások tulajdonosai a világ minden tájáról használják az alkalmazást. Örülünk, hogy a WhatsApp Business alkalmazást még több kisvállalkozáshoz eljuttathatjuk, és újabb és újabb történeteket hallhatunk arról, hogyan segíti őket, hogy még sikeresebbek lehessenek.
Köszönjük az elmúlt 10 évet!
Már 10 éve annak, hogy elindult a WhatsApp. Az elmúlt évtizedben számtalan történetet hallottunk felhasználóinktól a világ minden tájáról, akik a WhatsApp segítségével tartják a kapcsolatot szeretteikkel, közösségükkel, valamint építik vállalkozásukat. Ezek a sztorik folyamatos inspirációval szolgálnak számunkra, és ennek a mérföldkőnek a megünnepléseként visszatekintünk az elmúlt évek legemlékezetesebb pillanataira.
Izgatottan várjuk, hogy a jövőben még több funkcióval gazdagíthassuk az elérhetők tárházát, mellyel még könnyebbé és megbízhatóbbá tehetjük a WhatsApp használatát. Hálásak vagyunk felhasználóinknak világszerte, hogy csatlakoznak hozzánk ezen az úton.
Bemutatjuk az Touch ID-t és a Face ID-t
Mi a WhatsAppnál valóban törődünk a privát üzenetekkel, és örülünk, hogy most bemutathatjuk a Touch ID-t és a Face ID-t iPhone-on, hogy megakadályozzuk, hogy illetéktelen személyek elolvashassák az üzeneteidet.
A WhatsApp alkalmazásban az iPhone funkció engedélyezéséhez koppints a Beállítások > Fiók > Adatvédelem > Képernyőzár lehetőségre, és kapcsold be a Touch ID-t vagy a Face ID-t. Lehetőséged van arra, hogy beállítsd, hogy mennyi idő után kérje a készülék a Face vagy Touch ID-t a WhatsApp bezárása után.
Ez a funkció elérhető az iPhone 5s vagy annál későbbi és az iOS 9-es és újabb verzión mától.
A WhatsApp Business egy éves évfordulóját ünnepeljük új webes és asztali funkcióinkkal
Tavaly januárban elindítottuk a WhatsApp Business alkalmazást, melyet jelenleg már több mint ötmillió vállalkozás használ ügyfeleik támogatásához, üzleti tevékenységeik növeléséhez és a közösség építéséhez világszerte. Örülünk, hogy segítettük több millió vállalkozás növekedését. Indiában például a bengalurui székhelyű szemüvegmárka, a Glassic elmondta, hogy az új értékesítéseinek 30 százaléka a WhatsApp Businessen keresztül jön létre.
A WhatsApp Business első évének megünnepléseként bejelentjük, hogy a legnépszerűbb funkciók közül néhány már elérhető a WhatsApp webes és asztali alkalmazásán is. Ezek a funkciók a következők:
Gyors válaszok: Ezek gyakori üzenetek az általános kérdések megválaszolására. Csak nyomd meg a „/” billentyűt a gyors válasz kiválasztásához és elküldéséhez.
Címkék: A névjegyek vagy csevegések címkékkel való rendezése, így könnyen megtalálhatók újra.
Csevegési lista szűrése: Könnyen kezelheted a beszélgetéseket, és szűrheted azokat olvasatlan üzenetekre, csoportokra vagy körüzenetekre.
Ezeknek a funkcióknak a használatával a számítógépen a vállalkozások időt takaríthatnak meg és gyorsan válaszolhatnak ügyfeleiknek. Folyamatosan bővítjük a WhatsApp Businesst, és olyan új funkciókat vezetünk be, amelyek megkönnyítik az ügyfelek számára, hogy megtalálják a számukra fontos vállalkozásokat és fel tudják velük venni a kapcsolatot.
2022 © WhatsApp LLC
Adatvédelem és felhasználási feltételek